Ολυμπιακό Αθλητικό Κέντρο Αθηνών «Σπύρος Λούης»

Το Ολυμπιακό Αθλητικό Κέντρο Αθηνών «Σπύρος Λούης» (Ο.Α.Κ.Α., ) βρίσκεται στο Μαρούσι, στη βορειοανατολική Αθήνα (περιοχή Καλογρέζας). Ο Ισπανός αρχιτέκτονας Σαντιάγο Καλατράβα έχει επιμεληθεί την αισθητική αναβάθμιση του συγκροτήματος με καινοτόμες και δημιουργικές ιδέες, συμπεριλαμβανομένης της νέας στέγης του Ολυμπιακού Σταδίου, για τους Ολυμπιακούς Αγώνες του 2004. Επίσης, στον χώρο φιλοξενήθηκαν οι Μεσογειακοί Αγώνες του 1991, και το Παγκόσμιο Πρωτάθλημα Στίβου 1997. Στις 20/07/2021 ο πρωθυπουργός ανακοίνωσε το σχέδιο ΟΑΚΑ 2.0. με βάσει το οποίο το ΟΑΚΑ θα μετατραπεί σε ολυμπιακό πάρκο.

Εγκαταστάσεις 
Το Ολυμπιακό Στάδιο χωρητικότητας 69.000 θεατών που φιλοξένησε τις τελετές έναρξης και λήξης των Ολυμπιακών Αγώνων του 2004, τα αγωνίσματα του στίβου και τον μεγάλο τελικό του ποδοσφαίρου.
Το Ολυμπιακό Κλειστό Γυμναστήριο στο οποίο διεξήχθησαν η ενόργανη γυμναστική, το τραμπολίνο και οι τελικοί της καλαθοσφαίρισης.
Το Ολυμπιακό Κέντρο Υγρού Στίβου φιλοξένησε τα αγωνίσματα της κολύμβησης, υδατοσφαίρισης, συγχρονισμένης κολύμβησης και καταδύσεων
Το Ολυμπιακό Κέντρο Αντισφαίρισης που αποτελείται από 16 γήπεδα (το κυρίως γήπεδο 8.600 θέσεων, δυο γήπεδα για τους ημιτελικούς 4.300 θέσεων και 13 γήπεδα των 200 θέσεων).
Το Ολυμπιακό Ποδηλατοδρόμιο χωρητικότητας 5.250 θεατών στο οποίο διεξήχθη η ποδηλασία πίστας.

Μετακίνηση από και προς τις αθλητικές εγκαταστάσεις
Το Ολυμπιακό Αθλητικό Κέντρο Αθήνας εξυπηρετείται από τους συρμούς της Γραμμής 1 του μετρό και του Προαστιακού Σιδηροδρόμου (σταθμοί Ειρήνης και Νερατζιώτισσας), καθώς και από λεωφορειακές γραμμές του ΟΑΣΑ.

Φωτογραφίες

Παραπομπές

Εξωτερικοί σύνδεσμοι 

 Ολυμπιακό Αθλητικό Κέντρο Αθηνών «Σπύρος Λούης»
 Ολυμπιακές εγκαταστάσεις 2004 (stadia.gr)
 Ο.Α.Κ.Α. Η καρδιά των αγώνων (Ολυμπιακές Διαδρομές, Τεύχος 6)
 Eικονική περιήγηση 360° του Ολυμπιακού Αθλητικού Κέντρου Αθηνών «Σπύρος Λούης» 

Κλειστά στάδια στην Ελλάδα
Αθλητικές εγκαταστάσεις στην Αθήνα
Αθλητικές εγκαταστάσεις Θερινών Ολυμπιακών Αγώνων 2004
Μαρούσι